Keskustelu:Julkinen liikenne

message: Tämän sivun lainaus on päätynyt jopa Liikenne- ja viestintäministeriön sivuille, wow! LVM --Vkem 10. toukokuuta 2005 kello 18:38:31 (UTC)
thread_title: Sivun lainaus

message: Pidän hieman harhaan johtavana, että sivulta Joukkoliikenne ohjataa suoraan sivulle Julkinen_liikenne. Vaikka osa suurin julkisesta liikenteestä on joukkoliikennettä ja joukkoliikenteestä julkista liikennettä, kyse ei ole samasta asiasta.
-- Johannes Almiala 
193.210.36.126 12. lokakuuta 2006 kello 12.46 (UTC)
replies: text: Artikkelit "Joukkoliikenne" ja "Julkinen liikenne" on nyt rakennettu uudelleen siten että ensimmäistä on painotettu. Poistettu ohjaus joukkoliikenne -> julkinen liikenne, koska ovat eri asioita. Jsat 13. syyskuuta 2008 kello 20.34 (EEST)
replies: text: :Lisatty redirect:Yleinen liikenne --> Julkinen liikenne. Voisiko joku sanoa etta se on varmasti oikein? Yleinen liikenne voisi lyhyesti mainita tai kasitella jossain artikkelissa, koska esim rautateilla ja varsinkin kapearaiteisilla rautateilla kaytettiin 1900-luvulla nimenomaan sita sanaa eika esim Julkinen liikenne.

text: :*Sanan kayttoa fi.wikipedia'ssa: +"Yleinen liikenne"

text: :*Refs (rautatiella): NBA, Raitio, Laki asia, RHK

text: :*Refs (ei rautatiella): Tiehallinto, Lakiasia, Etela Suomen Sanomat, sanakirja.

text: :Baldwin040 26. marraskuuta 2009 kello 15.37 (EET)

text: En nyt tältä istumalta osaa sanoa kirjallisuuslähdettä jossa asia olisi kerrottu (voin kyllä etsiä), mutta ainakin TTY:llä liikenne- ja kuljetusjärjestelmien opetuksessa jaottelu tehdään niin, että on liikenne, joka jaetaan julkiseen liikenteeseen ja yksityiseen liikenteeseen. Julkinen liikenne on jaettavissa joukkoliikenteeseen ja tilausliikenteeseen. Joukkoliikenne voidaan edelleen jakaa paikallis- ja kaukoliikenteeseen. Tilausliikenne voidaan jakaa säännölliseen tilausliikenteeseen ja muuhun tilausliikenteeseen. Voisiko olla niin, että liikenne-sivulla olisi kerrottu julkisesta liikenteestä, ja tämä sivu olisi nimeltään joukkoliikenne? Ionwind (keskustelu) 30. heinäkuuta 2016 kello 11.00 (EEST)
thread_title: Julkinen liikenne vs. Joukkoliikenne vs. Yleinen liikenne

message: Artikkeli oli IP-muokkaajien jäljiltä aikamoista julkisen liikenteen suitsutusta. Esimerkiksi matka-aikoja havainnollistettiin esimerkeillä, jotka oli valittu mahdollisimman hyvin julkista liikennettä suosiviksi, paraatiesimerkkinä matka Karjaa–Salo (saman radan varrella) asemalta asemalle. Panin mukaan edes hiukan tasapainottamaan toisenlaisen Karjaa–Salo-esimerkin, jossa julkisen liikenteen nopeusetu katosi – eikä tuo edes ollut mikään ääriesimerkki! Yhtä hyvin voitaisiin valita lähtö- ja kohdepaikat niin, että julkinen liikenne edellyttää muutamaa vaihtoa ja matka-aika onkin kaksin-kolminkertainen henkilöautoon verrattuna. – Kaiken kaikkiaan kyseenalaistan tällaisten yksittäisen esimerkkien käytön artikkelissa, sillä esimerkin valinnalla voidaan painottaa artikkelin sävyä muokkaajan haluamaan suuntaan. Jos oikeasti haluaa osoittaa jotain matka-ajoista, pitäisi olla tilastoja tms. kattavia tutkimuksia. --Jmk 24. marraskuuta 2009 kello 12.27 (EET)
replies: text: Heitin jonkkaan koko Karjaa–Salo-esimerkin, ja yleistävän väitteen "voi olla nopeaa" jota sen piti muka perustella. Jos vertaillaan kahta liikennemuotoa A ja B, ja otetaan lähtö- ja kohdepaikaksi liikennemuodon A solmukohdat (tässä rautatieasemat) niin joo A saattaa vertailussa olla nopea. Ei erityisen informatiivista. Vertaillaanko seuraavaksi rautatieliikenteen versus lentokoneen nopeutta Helsinki-Vantaan lentoasemalta Ivalon lentoasemalle? Huh huh. --Jmk (keskustelu) 11. tammikuuta 2013 kello 17.12 (EET)
Artikkeli sisältää edelleen kovin paljon totuuksia, mutta hyvin vähän viitattua tietoa tai vaihtoehtoisia ajatuksia. En myöskään oiken ymmärrä koko henkilöauto - joukkoliikenne-vastakkainasettelua, tai tämän asetelman dominanssia artikkelissä. Lähteekö joukkoliikenteen tarve ja oikeutus jotenkin henkilöautoliikenteestä?Caygill 17. heinäkuuta 2010 kello 17.15 (EEST)
Viitettä 9, jonka tilaistoihin on artikkelissa viitattu useasti, ei enää ole olemassakaan (Kuollut). Lisäksi viite on viisi vuotta vanha ja artikkelia olisi syytä päivittää. Julkinen liikenne ei kuitenkaan kuulu kiinnostuksen kohteisiini. Tein vain huomioita.--Bluto 24. huhtikuuta 2011 kello 16.42 (EEST)
thread_title:  Neutraalisuus 

message: Määritelmät eivät ole välttämättä oikein, ja julkisen liikenteen ja joukkoliikenteen eroavaisuuksien analysointi on vaikeaa ilman tiukkoja määritelmiä. Voidaanko sanoa "lähes muttei täysin"? Mielestäni johdannossa tulisi olla lähteet julkisen liikenteen ja joukkoliikenteen määritelmille. Joukkoliikenteen määritelmän olen valmis hyväksymään tuollaisena ilman lähdettä, mutta siihen lähde olisi hyvä. Joukkoliikenne sisältää lentokoneet. Julkisen liikenteen määritelmä on se määritelmistä ongelmallisempi, jonka lähteistämiseen ja hiomiseen tulisi keskittyä. Onko lentokone julkista liikennettä? Onko julkisella jotain tekemistä kulkuneuvojen julkisen omistuksen kanssa, eli onko kyse julkisesta palvelusta? --Hartz (keskustelu) 4. joulukuuta 2012 kello 15.23 (EET)
replies: text: Jonkinlaisen peruslähtökohdan tarjoaa Kielitoimiston sanakirja. (Ken haluaa voi jatkaa etsimällä esim. alan ammattikirjallisuutta.)

text: * joukkoliikenne joukkoliikennevälineillä hoidettava liikenne.

text: * joukkoliikenneväline ihmisjoukkojen kuljettamiseen tarkoitettu liikenneväline.

text: * julkinen liikenne kaikkien käytettäväksi tarkoitettu, us. julkisin varoin ylläpidettävä (joukko)liikenne.

text: Ei tässä suuria yllätyksiä tullut. Joukkoliikenteessä siis kuljetetaan yhdellä välineellä kokonainen joukko ihmisiä (bussi, juna, iso lentokone, laiva noin esimerkkinä). Julkinen on kaikille tarkoitettua, ei välttämättä joukoille eikä välttämättä julkisessa omistuksessa. On täysin tavallista että on busseja, laivoja, lentokoneita jne. yksityisessä omistuksessa. Tosin tuossa on tuo "us. julkisin varoin", mutta sekään ei välttämättä tarkoita kulkuneuvojen omistusta. Julkinen valta, esim. kunta tai kuntaliitto voi hyvinkin ostaa liikennepalveluita yksityisiltä yrityksiltä, jotka omistavat kulkuneuvoja. --Jmk (keskustelu) 11. tammikuuta 2013 kello 16.50 (EET)
replies: text: :Kiitos. Nämä määritelmät kannattaa lisätä johdantoon lähteiden kera ja ilmaista myös tuo julkisessa omistuksessa tai julkisin varoin -asia (tai voisiko tuota vielä hioa parempaan muotoon?). --Hartz (keskustelu) 11. tammikuuta 2013 kello 17.02 (EET)
thread_title:  Johdannon määritelmät 

message: Osiossa mainitaan reittitaksi, mutta myös taksi olisi mainittava, sillä onhan kaikkien käytettävissä olevana palveluna julkista liikennettä.  188.67.6.188 2. joulukuuta 2014 kello 19.10 (EET)
replies: text: Muutaman vuoden odottelun jälkeen lisätty taksi luetteloon julkisista liikennevälineistä. --Dankos10 (keskustelu) 22. syyskuuta 2019 kello 13.41 (EEST)
thread_title:  Julkisen liikenteen välineitä